જે ભારત-પાકિસ્તાન વચ્ચેની મેચ દરમિયાન જોવા મળે છે એવું જ હવે ભારત-બાંગ્લાદેશ વચ્ચેની મેચમાં જોવા મળી રહ્યું છે. ખાસ કરીને બાંગ્લાદેશી પ્રશંસક ભારતને પોતાનું કટ્ટર હરીફ માનવા લાગ્યા છે. જો સંખ્યાની વાત કરવામાં આવે તો ૨૫,૦૦૦ દર્શકોની ક્ષમતાવાળા આ સ્ટેડિયમમાં ગઈ કાલે ૨૪,૩૪૦ દર્શકો પહોંચ્યા હતા, જેમાં સૌથી વધુ ભારતીયો જ હતા. એજબેસ્ટન સ્ટેડિયમમાં વન ડે મેચ જોવા પહેલી વાર આટલી મોટી સંખ્યામાં દર્શકો પહોંચ્યા હતા, જે એક રેકોર્ડ છે. સ્ટેડિયમમાં જેવા ભારતીય દર્શકો ભાંગડા કરતા અને ઇન્ડિયા… ઇન્ડિયાના નારા લગાવતા કે તરત બાંગ્લાદેશીઓ ડ્રમ વગાડવા માંડતા હતા અને બાંગ્લાદેશ… બાંગ્લાદેશની બૂમો પાડવા માંડતા હતા.